Mange af STIHLs maskiner er udstyret med værktøjsfri kædestramming, som har den fordel, at det bliver nemt og bekvemt at spænde kæden - helt uden brug af værktøj. Fold låget op, og skru kædehjulsdækslet af. Kæden løsnes ved, at man drejer justerhjulet mod venstre, og spændes ved, at man drejer hjulet mod højre. Når kæden er spændt korrekt, skrues kædehjulsdækslet på, og låget foldes ned. Værktøjsfri kædespænding er angivet med et 'B' i produktnavnet.
Eks. MS 181 C-BE